Suchinthana/ta-wikipedia huggingface dataset:
மலேசியப் பொதுத் தேர்தல், 1990

மலேசியப் பொதுத் தேர்தல், 1990 (1990 Malaysian General Election; மலாய்: Pilihan raya umum Malaysia 1990;) என்பது 1990 அக்டோபர் 20 - 21-ஆம் தேதிகளில், மலேசியாவில் நடைபெற்ற 8-ஆவது பொது தேர்தலைக் குறிப்பிடுவதாகும். மலேசியாவில் உள்ள 180 நாடாளுமன்றத் தொகுதிகளிலும் வாக்குப்பதிவு நடைபெற்றது.

ஒவ்வொரு மக்களவைத் தொகுதியும் ஒரு நாடாளுமன்ற மக்களவை உறுப்பினரைத் தேர்ந்தெடுத்தது. அதே நாட்களில் மலேசியாவின் 11 மாநிலங்களில் உள்ள 351 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

இதன் விளைவாக அம்னோ தலைமையிலான பாரிசான் நேசனல் கூட்டணி, மொத்த 180 இடங்களில் 148 இடங்களை வென்றது. வாக்குப்பதிவு 57.28%. கிளாந்தான் மாநிலத்தில் எதிர்க்கட்சி கூட்டணியான அங்காத்தான் பெர்பாடுவான் உம்மா (Angkatan Perpaduan Ummah) அனைத்து 39 சட்டமன்றத் தொகுதிகளிலும் வெற்றி பெற்றது. அவற்றில் 24 இடங்கள்  மலேசிய இசுலாமிய கட்சிக்கும்; மற்றும் 15 இடங்கள் செமாங்கட் 46 (Semangat 46) கட்சிக்கும் கிடைத்தன.

பொது

மலேசியப் பொதுத் தேர்தல் இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது.

நாடாளுமன்றத்தின் மக்களவையை டேவான் ராக்யாட் என்று அழைக்கிறார்கள். மாநிலங்களின் சட்டப் பேரவைக்கு உறுப்பினர்களைத் தேர்வு செய்வதற்காக, மாநிலப் பொதுத் தேர்தல் நடைபெறுகிறது.

தேசிய அளவில் அரசாங்கத்தை நிர்வாகம் செய்யும் தலைவரைப் பிரதமர் அல்லது பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக்கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.

தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது.  மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது.

ஒவ்வோர் ஐந்து ஆண்டுகளுக்கு ஒரு முறை மலேசியப் பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மலேசிய மாமன்னரின் அனுமதியுடன் மலேசியப் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.

தேர்தல் முடிவுகள்

மேற்கோள்கள்

மேலும் காண்க
 மலேசியப் பொதுத் தேர்தல்
 மலேசியப் பொதுத் தேர்தல், 1995
 மலேசியப் பொதுத் தேர்தல், 1999
 மலேசியப் பொதுத் தேர்தல், 2008
 மலேசியப் பொதுத் தேர்தல், 2013
 மலேசியப் பொதுத் தேர்தல், 2018
 மலேசியப் பொதுத் தேர்தல், 2022

வெளி இணைப்புகள்

"Malaysia unlikely to go fundamentalist: Lee Kuan Yew". (Dec. 13, 1999). 
 Institut Kajian Asia Tenggara (PDF) 

மலேசியாவில் தேர்தல்கள்
1990 தேர்தல்கள்
ஒளிநாடா

ஒளிநாடா (Videotape) என்பது பொதுவாக கூடுதல் ஒலியுடன் காணொளிகளைச் சேமிக்கப் பயன்படுத்தப்படும் காந்த நாடாவாகும். சேமிக்கப்பட்ட தகவல்கள் தொடரிமக் குறிகை அல்லது இலக்கக் குறிகை வடிவத்தில் இருக்கலாம். ஒளிநாடா பதிவுகள் (வி. டி. ஆர்.), பொதுவாக, காணொளி நுண்பெட்டகப் பதிவுகளிலும் (வி. சி. ஆர்.), நிகழ்படக்கருவியிலும் பயன்படுத்தப்படுகிறது. இதய துடிப்பலைஅளவி மூலம் தயாரிக்கப்படும் தரவு போன்ற அறிவியல் அல்லது மருத்துவத் தரவுகளை சேமிக்க ஒளிநாடாக்கள் பயன்படுத்தப்பட்டுள்ளன.

மேற்கோள்கள் 
 

தொலைக்காட்சி வரலாறு
அமெரிக்கக் கண்டுபிடிப்புகள்
மலேசியப் பொதுத் தேர்தல், 1986

மலேசியப் பொதுத் தேர்தல், 1986 (1986 Malaysian General Election; மலாய்: Pilihan raya umum Malaysia 1986;) என்பது 1986 ஆகஸ்டு 2 - 3-ஆம் தேதிகளில், மலேசியாவில் நடைபெற்ற 7-ஆவது பொது தேர்தலைக் குறிப்பிடுவதாகும். மலேசியாவின் அப்போதைய 177 நாடாளுமன்றத் தொகுதிகளிலும் வாக்குப்பதிவு நடைபெற்றது.

ஒவ்வொரு மக்களவைத் தொகுதியும் ஒரு மக்களவை உறுப்பினரைத் தேர்ந்தெடுத்தது. அதே நாட்களில் மலேசியாவின் 11 மாநிலங்களில் உள்ள 351 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

இந்தத் தேர்தலில் அம்னோ தலைமையிலான பாரிசான் நேசனல் கூட்டணி, மொத்த 177 இடங்களில் 148 இடங்களை வென்றது. பாரிசான் நேசனல் கூட்டணிக்கு கிடைத்த வாக்குப்பதிவு 57.28%.

பொது

மலேசியப் பொதுத் தேர்தல் இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது.

நாடாளுமன்றத்தின் மக்களவையை டேவான் ராக்யாட் என்று அழைக்கிறார்கள். மலேசிய மாநிலங்களின் சட்ட மன்றங்களுக்கு உறுப்பினர்களைத் தேர்வு செய்வதற்காக, மாநில அளவிலான மாநிலத் தேர்தல் நடைபெறுகிறது.

தேசிய அளவில் அரசாங்கத்தை நிர்வாகம் செய்யும் தலைவரை மலேசியப் பிரதமர் அல்லது மலேசியப் பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக் கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.

தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது.  மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது.

ஒவ்வோர் ஐந்து ஆண்டுகளுக்கு ஒரு முறை மலேசியப் பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மலேசிய மாமன்னரின் அனுமதியுடன் மலேசியப் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.

தேர்தல் முடிவுகள்

மேற்கோள்கள்

மேலும் காண்க
 மலேசியப் பொதுத் தேர்தல்

வெளி இணைப்புகள்

"Malaysia unlikely to go fundamentalist: Lee Kuan Yew". (Dec. 13, 1999). 
 Institut Kajian Asia Tenggara (PDF) 

மலேசியாவில் தேர்தல்கள்
1986 தேர்தல்கள்
மோதி லால் பிரசாத்

மோதி லால் பிரசாத் (Moti Lal Prasad) இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். பிரசாத் பீகாரின் ரீகா சட்டமன்றத் தொகுதியில் பாஜக சார்பில் போட்டியிட்டு இரண்டு முறை பீகார் சட்டமன்ற உறுப்பினராகப் பதவி வகித்தவர் ஆவார்.

மேற்கோள்கள் 

வாழும் நபர்கள்
1961 பிறப்புகள்
பீகார் சட்டமன்ற உறுப்பினர்கள்
மலேசியப் பொதுத் தேர்தல், 1982

மலேசியப் பொதுத் தேர்தல், 1982 (ஆங்கிலம்: 1982 Malaysian General Election; மலாய்: Pilihan raya umum Malaysia 1982) என்பது 1982 ஏப்ரல் 22- 26-ஆம் தேதிகளில், மலேசியாவில் நடைபெற்ற 6-ஆவது பொது தேர்தலைக் குறிப்பிடுவதாகும். மலேசியாவின் அப்போதைய 154 நாடாளுமன்றத் தொகுதிகளிலும் வாக்குப்பதிவுகள் நடைபெற்றன.

ஒவ்வொரு மக்களவைத் தொகுதியும் ஒரு மக்களவை உறுப்பினரைத் தேர்ந்தெடுத்தது. அதே நாளில் மலேசியாவின் 11 மாநிலங்களில் உள்ள 293 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

இந்தத் தேர்தலில் அம்னோ தலைமையிலான பாரிசான் நேசனல் கூட்டணி, மொத்த 154 இடங்களில் 132 இடங்களை வென்றது. பாரிசான் நேசனல் கூட்டணிக்கு கிடைத்த வாக்குப்பதிவு 60.54%. 1981-இல் மலேசியப் பிரதமர் பதவிக்கு மகாதீர் பின் முகமது நியமிக்கப்பட்ட பிறகு, இந்தத் தேர்தலே அவருடைய முதல் பொதுத் தேர்தல் ஆகும்.

பொது

மலேசியப் பொதுத் தேர்தல் இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது.

நாடாளுமன்றத்தின் மக்களவையை டேவான் ராக்யாட் என்று அழைக்கிறார்கள். மலேசிய மாநிலங்களின் சட்ட மன்றங்களுக்கு உறுப்பினர்களைத் தேர்வு செய்வதற்காக, மாநில அளவிலான மாநிலத் தேர்தல் நடைபெறுகிறது.

தேசிய அளவில் அரசாங்கத்தை நிர்வாகம் செய்யும் தலைவரை மலேசியப் பிரதமர் அல்லது மலேசியப் பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக் கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.

தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது.  மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது.

ஒவ்வோர் ஐந்து ஆண்டுகளுக்கு ஒரு முறை மலேசியப் பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மலேசிய மாமன்னரின் அனுமதியுடன் மலேசியப் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.

தேர்தல் முடிவுகள்

மேற்கோள்கள்

வெளி இணைப்புகள்

"Malaysia unlikely to go fundamentalist: Lee Kuan Yew". (Dec. 13, 1999). 
 Institut Kajian Asia Tenggara (PDF) 

மலேசியாவில் தேர்தல்கள்
1982 தேர்தல்கள்
திலீப் குமார் ரே

திலீப் குமார் ரே (Dilip Kumar Ray) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020-இல் பீகாரின் சுர்சண்டு சட்டமன்றத் தொகுதியிலிருந்து பீகார் சட்டமன்ற உறுப்பினராக தேர்ந்தெடுக்கப்பட்டார்.

அரசியல் வாழ்க்கை 
ரே, 2020 சட்டமன்றத் தேர்தலில் வெற்றி பெறுவதற்கு முன்பு பீகார் சட்ட மேலவை உறுப்பினராக இருந்தார்.

மேலும் பார்க்கவும் 

 சுர்சந்த் சட்டமன்றத் தொகுதி
 சீதாமரி (லோக்சபா தொகுதி)

மேற்கோள்கள் 

1973 பிறப்புகள்
பீகார் அரசியல்வாதிகள்
வாழும் நபர்கள்
பீகார் சட்டமன்ற உறுப்பினர்கள்
எளிமைப்படுத்தப்பட்ட மூலக்கூறு-உள்ளீடு வரி-நுழைவு அமைப்பு

எளிமைப்படுத்தப்பட்ட மூலக்கூறு-உள்ளீட்டு வரி-நுழைவு அமைப்பு (SMILES) என்பது குறுகிய அமெரிக்கத் தகவல் இடைமாற்றத் தரக் குறிமுறையைப் பயன்படுத்தி இரசாயனங்களின் கட்டமைப்பை விவரிப்பதற்கான ஒரு வரி குறியீட்டு வடிவமாகும். இம்முறையில் பெரும்பாலான மூலக்கூறுகளை இரு பரிமாண வரைபடங்கள் அல்லது முப்பரிமாண மாதிரிகளாக வடிவமைக்கலாம். இந்த முறை 1980 ஆம் ஆண்டு அறிமுகப்படுத்தப்பட்டது.

வரலாறு 
1980களில் ஐக்கிய அமெரிக்காவில் உள்ள துலுத் நகரத்தின் சூழலியல் பிரிவு ஆய்வகத்தின் டேவிட் வெய்னிங்கர் என்ற ஆராய்ச்சியாளரால் இந்த அமைப்பு உருவாக்கப்பட்டது. இதை உருவாக்குவதற்கான ஆரம்ப திட்டத்திற்கு சுற்றுச்சூழல் பாதுகாப்பு நிறுவனம் நிதியளித்தது. இது பின்னர் மற்றவர்களால் மாற்றியமைக்கப்பட்டு விரிவுபடுத்தப்பட்டுள்ளது.

வரைமுறை 
அணுக்கள் அடைப்புக்குறிகளில் இரசாயன தனிமங்களின் சுருக்கமான சின்னங்களால் குறிக்கப்படுகின்றன, எடுத்துக்காட்டாக தங்கம் [Au] எனக்குறிக்கப்படுகிறது. விதிவிலக்காக கரிம இரசாயனங்கள் மற்றும் ஓரிடத்தான்கள் அடைப்புக்குறி இல்லாமால் பயன்படுத்தப்படலாம். கனிமங்கள் இடையான பிணைப்புகள் - = #$:/\. ஆகிய சின்னங்களில் ஒன்றைப் பயன்படுத்தி குறிப்பிடப்படுகின்றன. இரசாயங்களின் வளைய வடிவ கட்டமைப்புகள் ஏதோ ஒரு புள்ளியில் வளையத்தை உடைத்து, பின் நேர் கோட்டில் அணுக்கள் மாற்றும் அதன் பிணைப்புகளுடன் எழுதப்படுகின்றன. இவற்றில் கிளைகள் இருப்பின், அவை அடைப்புக்குறிகளுடன் விவரிக்கப்படுகின்றன.

மேற்கோள்கள் 

வேதியியல் பெயரீடு
பாசுபிரேன்

பாசுபிரேன் (Phosphirane) என்பது C2H4PH என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். வணிக மதிப்பு இல்லாத கரிம பாசுபரசு சேர்மமான இது நிறமற்ற வாயு நிலையில் காணப்படுகிறது. ஓர் எளிமையான வளைய நிறைவுற்ற கரிமபாசுபரசு சேர்மமாக, பாசுபிரேன் சேர்மம் என்பது ஆராய்ச்சி சமூகத்தின் கவனத்தை ஈர்த்துள்ளது. மேலும், இது தொடர்புடைய சேர்மங்கள் குடும்பத்தின் ஒரு முன்மாதிரியும் ஆகும்.

பாசுபிரேன் முதன் முதலில் 1,2-இருகுளோரோயீத்தேன் சேர்மத்துடன் பாசுபீனின் இணை காரத்தைச் சேர்த்து வினைபுரியச் செய்து தயாரிக்கப்பட்டது. 

பாசுபிரேன்கள், அதாவது கரிம பதிலிகளை ஒன்று அல்லது அதற்கு மேற்பட்ட ஐதரசன்களால் பதிலீடு செய்யப்பட்ட பாசுபிரேன்கள்  மூல பாசுபிரேனை விட மிகவும் பொதுவாக விவாதிக்கப்படுகின்றன.

மேற்கோள்கள்

மூன்று உறுப்பு வளையங்கள்
பாசுபரசு பல்லினவளையங்கள்
மலேசியப் பொதுத் தேர்தல், 1978

மலேசிய பொதுத் தேர்தல், 1978 (ஆங்கிலம்: 1978 Malaysian General Election; மலாய்: Pilihan raya umum Malaysia 1978) என்பது 1978 சூலை மாதம் 8-ஆம் தேதி தொடங்கி 22-ஆம் தேதி வரையில், மலேசியாவில் நடைபெற்ற 5-ஆவது பொது தேர்தலைக் குறிப்பிடுவதாகும். மலேசியாவின் அப்போதைய 154 நாடாளுமன்றத் தொகுதிகளிலும் வாக்குப்பதிவுகள் நடைபெற்றன.

ஒவ்வொரு மக்களவைத் தொகுதியும் ஒரு மக்களவை உறுப்பினரைத் தேர்ந்தெடுத்தது. அதே நாளில் மலேசியாவின் 11 மாநிலங்களில் உள்ள 276 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

இந்தத் தேர்தலில் அம்னோ தலைமையிலான பாரிசான் நேசனல் கூட்டணி, மொத்த 154 இடங்களில் 130 இடங்களை வென்றது. பாரிசான் நேசனல் கூட்டணிக்கு கிடைத்த வாக்குப்பதிவு 57.23%.

பொது

மலேசியப் பொதுத் தேர்தல் இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது. 

நாடாளுமன்றத்தின் மக்களவையை டேவான் ராக்யாட் என்று அழைக்கிறார்கள். மலேசிய மாநிலங்களின் சட்ட மன்றங்களுக்கு உறுப்பினர்களைத் தேர்வு செய்வதற்காக, மாநில அளவிலான மாநிலத் தேர்தல் நடைபெறுகிறது. 

தேசிய அளவில் அரசாங்கத்தை நிர்வாகம் செய்யும் தலைவரை மலேசியப் பிரதமர் அல்லது மலேசியப் பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக் கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.

தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது.  மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது. 

ஒவ்வோர் ஐந்து ஆண்டுகளுக்கு ஒரு முறை மலேசியப் பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மலேசிய மாமன்னரின் அனுமதியுடன் மலேசியப் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.

தேர்தல் முடிவுகள்

மேற்கோள்கள்

வெளி இணைப்புகள்

"Malaysia unlikely to go fundamentalist: Lee Kuan Yew". (Dec. 13, 1999). 
 Institut Kajian Asia Tenggara (PDF)  

மலேசியாவில் தேர்தல்கள்
1978 தேர்தல்கள்
சிலாவத்துறை சமர்

சிலாவத்துறை சமர் (Battle of Silawathura) என்பது 1991 இல் இலங்கையின் சிலாவத்துறையில் நடைபெற்ற ஒரு சமராகும். சிலாவத்துறையில் உள்ள இலங்கை இராணுவ முகாம் தமிழீழ விடுதலைப் புலிகளால் முற்றுகையிடப்பட்டு பல நாட்கள் முற்றுகைத் தொடர்ந்த நிலையில் இறுதியில் முற்றுகை முறியடிக்கப்பட்டது.

மேற்கோள்கள் 

இரண்டாம் ஈழப்போர் சமர்கள்
1991 இல் இலங்கை
அரோமாட்டியம்

கரிம வேதியியலில், அரோமாட்டியம் (aromaticity) என்பது ஒரு வேதியியல் பண்பு ஆகும். இது கரிமச் சேர்மங்களில் உள்ள நிறைவுறாத பிணைப்புகள், தனிப் பிணைப்புகள் அல்லது வெற்றுச் சுற்றுப்பாதைகள் ஆகியவற்றின் இணைந்த வளையமானது எப்படி எதிர்பார்க்கப்படுவதை விட வலிமையான நிலையான தன்மையை வெளிப்படுத்துகிறது என்பதை விவரிக்கின்றது. அத்தகைய சேர்மங்களின் அரோமாட்டிய பண்புகளுக்கும் நறுமணத் தன்மைக்கும் இடையே பொதுவான தொடர்பு இல்லை. 1855 இல் ஆகத்து வில்கெம் ஆப்மேன் எழுதிய கட்டுரையில் இந்தச் சொல்லின் தொடக்கப் பயன்பாடு இருந்தது. 

அரோமாட்டியம் என்பது சுழற்சி நீக்கம் மற்றும் உடனிசைவு ஆகியவற்றின் வெளிப்பாடாகவும் கருதப்படுகிறது. பொதுவாக இலத்திரன்கள் ஒற்றை மற்றும் இரட்டைப் பிணைப்புள்ள அணுக்களின் வட்ட அமைப்புகளை மாறி மாறிச் சுற்றுகின்றன. இந்தப் பிணைப்புகள் ஒற்றைப் பிணைப்பு மற்றும் இரட்டைப் பிணைப்பின் கலப்பினமாகக் காணப்படலாம். மேலும் சேர்மத்தில், ஒரு வளையத்தில் உள்ள ஒவ்வொரு பிணைப்பும் ஒன்றுக்கொன்று ஒத்ததாக இருக்கும்.

மேற்கோள்கள்
பொன் வே பாலகணபதி

பொன் வே பாலகணபதி (Pon V Balaganapathy) ஓர் இந்திய அரசியல்வாதி ஆவார். இவர் தமிழக பாரதிய சனதா கட்சியின் மாநில பொது செயலாளர்களில் ஒருவராவார். 2024 மக்களவைத் தேர்தலில் திருவள்ளூர் தொகுதியில் பாரதிய சனதா கட்சியின் சார்பாக போட்டியிட தேர்வாகிய வேட்பாளரும் ஆவார். 

வாழும் நபர்கள்
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்

மேற்கோள்கள்
பலாலி இராணுவத் தளம்

பலாலி இராணுவ தளம் (Palaly Military Base) என்பது இலங்கையின், வடக்கு மாகாணத்தின் பலாலியில் உள்ள ஒரு இராணுவ தளமாகும். இது யாழ்ப்பாணக் குடாநாட்டில் மிகப்பெரியதாகும். இந்த தளம் யாழ்ப்பாண பாதுகாப்புப் படைத் தலைமையகத்தைக் கொண்டுள்ளது. மேலும் காங்கேசன்துறை மற்றும் பலாலி விமானப்படைத் தளத்தின் கடற்படை தளமான எஸ்.எல்.ஏ.எப் உத்ராவுக்கு அருகில் உள்ளது.  இலங்கை இராணுவ மருத்துவப் படையானது பாலாலியில் ஒரு ஆரம்ப மருத்துவமனையை பராமரித்து வருவதுடன், இலங்கை சமிக்ஞைப் படையின் 3வது படைப்பிரிவையும் நடத்துகிறது.

மேற்கோள்கள் 

இலங்கை இராணுவத் தளங்கள்
வட மாகாணம், இலங்கை
இருமெத்தில் அலுமினியம் குளோரைடு

இருமெத்தில் அலுமினியம் குளோரைடு (Dimethylaluminium chloride)  என்பது [(CH3)2AlCl]2 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம அலுமினியம் சேர்மமான இது ஈரெத்தில் அலுமினியம் குளோரைடு சேர்மத்தைப் போலவே செயல்படுகிறது. விலை அதிகமென்பதால் இது குறைவாகவே பயன்படுத்தப்படுகிறது. 

மற்ற கரிம அலுமினியம் சேர்மங்களைப் போலவே இருமெத்தில் அலுமினியம் குளோரைடும் ஓர் இலூயிசு அமிலமாகும். சில டையீல்சு-ஆல்டர் வினைகளைத் தூண்டுவதற்கு இருமெத்தில் அலுமினியம் குளோரைடின் இந்த பண்பு பயன்படுத்தப்படுகிறது.

கட்டமைப்பு
AlR2Cl (R = ஆல்க்கைல், அரைல்) என்ற அனுபவச் வாய்பாட்டு சேர்மங்கள் பொதுவாக (R2Al)2(μ-Cl)2 என்ற மூலக்கூற்று வாய்பாட்டுடன் இருமங்களாக காணப்படுகின்றன. "μ-" என்ற முன்னொட்டால் குறிக்கப்படும் பாலமாகும் ஈந்தணைவிகள் ஆலைடுகளாகும். இவை கரிமப் பதிலீடுகள் அல்ல என்பது குறிப்பிடத்தக்கது. அலுமினியம் ஒரு நான்முகி வடிவத்தை ஏற்றுக்கொள்கிறது மற்றும் எண்ம விதியையும் பின்பற்றுகிறது. இதற்கு நேர்மாறாக, மூயெத்தில் அலுமினியம் மற்றும் மும்மெத்தில் அலுமினியம் ஆகியவை ஆல்க்கைல் குழுக்களால் பாலம் அமைத்துக் கொள்கின்றன. இந்த சேர்மங்கள் எண்ம விதியையும் மீறுகின்றன.

பாதுகாப்பு
இருமெத்தில் அலுமினியம் குளோரைடு எரியக்கூடிய சேர்மம் மட்டுமல்ல, வெடிக்கும் தன்மையும் கொண்டதாகும்.

மேற்கோள்கள்

குளோரைடுகள்
கரிம அலுமினியம் சேர்மங்கள்
லியோ எசாக்கி

லியோ எசாக்கி என்று அழைக்கப்படும் ரியோனா எசாக்கி ( Esaki Reona, பிறப்பு: மார்ச் 12,1925),  ஜப்பான் நாட்டைச் சேர்ந்த இயற்பியலறிஞரும் நோபல் பரிசு பெற்ற அறிவியலாளரும் ஆவார். குறை கடத்திப் பொருள்களில் புரை ஊடுருவு மின்னோட்டம் (மின்னணுத் துளைப்பீடு) செய்யும் பணியின் போது  எசாக்கி டையோடு என்பதனைக் கண்டறிந்தமைக்காக 1973 ஆம் ஆண்டில் இயற்பியலுக்கான நோபல் பரிசு பெற்றார். இப்பரிசினை  ஐவார் கியாவர் மற்றும் பிரையன் டேவிட் ஜோசஃப்சன் ஆகியோருடன் பகிர்ந்து கொண்டார்,  அவர் டோக்கியோ சுஷின் கோகியோ நிறுவனத்துடன் (தற்பொழுது சோனி என்றழைக்கபடுகிறது)  இணைந்து குறைகடத்தித் துறை சார்ந்த ஆய்வுகளை மேற்கொண்டார். குறைக்கடத்தி மீ அணிக்கோவைகளின் முன்னோடியாகவும் அவர் பங்களித்துள்ளார். .

இளமை
எசாக்கி ஒசாகா மாகாணத்தின் (இப்போது ஹிகாஷியோசாகா நகரத்தின் ஒரு பகுதி) தகைடா-முராவில் பிறந்தார், கியோத்தோ நகரத்தில் வளர்ந்தார். அவர் தோஷிஷா ஜூனியர் உயர்நிலைப் பள்ளியிலும், பின்னர் மூன்றாம் மேல்நிலைப் பள்ளியிலும் பயின்றார். பட்டம் பெற்ற பிறகு, டோக்கியோ இம்பீரியல் பல்கலைக்கழகத்தில் (இப்போது டோக்கியோ பல்கலைக்கழகம்) இயற்பியல் பயின்றார், அங்கு அவர் அணுக் கோட்பாட்டில் ஹிடெகி யுகாவாவின் பாடத்திட்டத்தில் பயின்றார். அவர் பல்கலைக்கழகத்தில் இருந்தபோது இரண்டாம் உலகப்போரில் டோக்கியோ குண்டுவெடிப்பு  நிகழ்ந்தது. எசாக்கி தனது இளங்கலை அறிவியல் பட்டம் மற்றும் முனைவர் பட்டத்தை முறையே 1947 மற்றும் 1959 ஆம் ஆண்டுகளில் டோக்கியோ பல்கலைக்கழகத்தில் (யுடோக்கியோ) பெற்றார்.

தொழில் வாழ்க்கை

எசாக்கி டையோடு

மேற்கோள்கள்
நோபல் இயற்பியற் பரிசு பெற்றவர்கள்
நோபல் பரிசு பெற்ற சப்பானியர்கள்
வாழும் நபர்கள்
1925 பிறப்புகள்
ஓல்மியம் அயோடேட்டு

ஓல்மியம் அயோடேட்டு (Holmium iodate) என்பது Ho(IO3)3  என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியம் பெர்ரயோடேட்டுடன் நீரில் கரைக்கப்பட்ட பெர்ரயோடிக் அமிலத்தைச் சேர்த்து 170 பாகை செல்சியசு வெப்பநிலையில் வினைபுரியச் செய்தால் ஓல்மியம் அயோடேட்டு உருவாகும். நீரில் இதன் கரைதிறன்  1.162±0.001 (25 பாகை செல்சியசு, 103 மோல்.டெசிமீட்டர்-3 என்பதாகும். தண்ணீருடன் எத்தனால் அல்லது மெத்தனாலைச் சேர்த்தால் கரைதிறன் மேலும் குறையும்.

மேற்கோள்கள்

ஓல்மியம் சேர்மங்கள்
அயோடேட்டுகள்
நரை நரி

நரை நரி (Hoary fox) என்பது பிரேசிலில் ராபோசின்ஹா-டோ-காம்போ என்றும் அழைக்கப்படும் லைகலோபெக்சு வெட்டூலசு (போர்ச்சுகீசிய மொழியில் "புல்வெளியின் சிறிய நரி") என்பது பிரேசிலில் மட்டுமே காணப்படும் ஓர் அகணிய நரிச் சிற்றினம் ஆகும். இது பிற நரிகளைப் போலல்லாமல், முதன்மையாகப் பூச்சிகள் போன்ற சிறிய முதுகெலும்பில்லாத உயிரினங்களை உணவாக உட்கொள்கிறது.

விளக்கம் 
நரை நரி குறுகிய முகவாயில் சிறிய பற்களைக் கொண்டுள்ளது. மெல்லிய தோலுடன் குட்டைக் கால்களைக் கொண்டது. உடலின் மேல் பகுதி சாம்பல் நிறமாகவும், உடலின் அடிப்பகுதி நுரை அல்லது மான் நிறத்திலிருக்கும். வால் நுனியில் கருப்பு நிறத்தில் மேல் மேற்பரப்பில் இருண்ட பட்டையுள்ளது. இது ஆண் விலங்குகளில் கழுத்தின் பின்புறம் வரை நீட்டிக்கப்படலாம். காதுகள் மற்றும் கால்களின் வெளிப்புறப் பகுதி சிவப்பு அல்லது பழுப்பு நிறமாகவும், கீழ்த் தாடை கருப்பு நிறமாகவும் இருக்கும். சில நிறமற்ற அல்பினோ விலங்குகளும் பதிவாகியுள்ளன. 

இந்த நரிக்குச் சிறியது,  எடையுடையது. தலை மற்றும் உடல் நீளம்  வரையும் வாலின் நீளம்  வரையிலிருக்கும். இதன் மெல்லிய உருவம், இது சுறுசுறுப்பாகவும் வேகமாகவும் இயங்க ஏதுவாக உள்ளது. அதே சமயம் இதனுடைய பலவீனமான பற்கள் காரணமாகப் பெரிய இரையை விட முதுகெலும்பில்லாத சிறிய உயிரினங்களையே வேட்டையாட வழிவகுக்கின்றது.

நடத்தையும் உணவும் 
நரை நரிகள் இரவு நேர விலங்குகளாகவும். இனப்பெருக்கம் செய்யாத காலங்களில் தனித்தனியாகக் காணப்படும். இவை பூச்சிகளை, குறிப்பாகக் கறையான்கள், சாண வண்டுகள் மற்றும் வெட்டுக்கிளிகளைச் சாப்பிடுகின்றன. ஆனால் கொறித்துண்ணிகள், சிறிய பறவைகள் மற்றும் பழங்களையும் சாப்பிடலாம். உள்ளூர் சூழலைப் பொறுத்து மாறுபட்ட வாழிட வரம்புகளைக் கொண்டுள்ளன. சுமார்  பகுதி தெற்கு பாகையாவில் 1 வயது வந்த பெண் நரிக்கும்,  மினாஸ் ஜெரைசு மேய்ச்சல் நிலத்தில் வயது வந்த இனப்பெருக்க இணைக்கும் 5 இளம் சந்ததிகளைக் கொண்ட குழுவிற்கும், மற்றும்  கிழக்கு மாட்டோ க்ரோசோவில் உள்ள மேய்ச்சல் நிலங்களில் 3 ஆய்வுக் குழுக்களில் 2 இனப்பெருக்க இணைகளுக்கான வாழிடமாக உள்ளது.

வரம்பு 
நரை நரியின் பூர்வீகம் தென்-மத்திய பிரேசில் ஆகும். இருப்பினும் சில நரிகள் நாட்டின் வடக்கில் காணப்படுவது பதிவு செய்யப்பட்டுள்ளன. மேலும் பிலிசுடோசீன் புதைபடிவங்கள் அர்கெந்தீனாவிலிருந்து அறியப்படுகின்றன. இவை மிகவும் குறுகிய வாழிடங்களில் காணப்பட்டாலும், பொதுவாக செராடோவில்  உயரப் பகுதிகளில் வாழ்கின்றன. இங்குத் திறந்த வனப்பகுதிகள், புதர் நிலங்கள் மற்றும் சவன்னாக்கள் மென்மையானவை அல்லது மரங்களால் சிதறிக்கிடக்கின்றன.

துணையினங்கள் எதுவும் அங்கீகரிக்கப்படவில்லை.

இனப்பெருக்கம் 
ஆகத்து முதல் செப்டம்பர் வரை குட்டிகளை ஈனும் காலமாகும். ஒரு முறை இரண்டு முதல் நான்கு குட்டிகள் வரை 50 நாள் கர்ப்பக்காலத்திற்குப் பின் ஈனும். பாலின விகிதம் 1:1 என்ற அளவிலே உள்ளது. பெண் நரி தோண்டும் குகையிலோ அல்லது பிற விலங்குகள் பயன்படுத்தும் குகையிலோ குட்டிகளைப் பிரசவிக்கும். பாலூட்டுதல் நான்கு மாதக் கால அளவிற்குத் தொடரும். குட்டிகளை வளர்ப்பதில் ஆணும் பெண்ணும் இணைந்து செயல்படும்.

மேற்கோள்கள் 

ஆப்பிரிக்க உயிரினங்கள்
ஜெயது

ஜெயது (Jayathu) (1983 - ஆகஸ்ட் 30, 1984) என்பது இலங்கை சனாதிபதி  ஜயவர்தனவினால் ரொனால்ட் ரீகனுக்கு பரிசாக வழங்கப்பட்ட குட்டி யானையாகும்.

வாழ்க்கை 
ஆசிய யானையான ஜெயது 1983இல் இலங்கையில் பிறந்தது. உள்ளூர் விவசாயிகள் இதனுடையக் கூட்டத்தை விரட்டியடிக்க முயலும்போது ஜெயது ஒரு குழியில் விழுந்து விட்டது.  ஆனால் காப்பாற்றப்பட்டு யானைகள் அனாதை இல்லத்திற்கு கொண்டு செல்லப்பட்டது. பின்னர் வாசிங்டன், டி. சி.யில் உள்ள தேசிய விலங்கியல் பூங்காவிற்கு விமானம் மூலம் அனுப்பப்பட்டது.

இலங்கையின் சனாதிபதியான ஜே. ஆர். ஜயவர்தனா 1984 ஆம் ஆண்டு ஜூன் 12 ஆம் தேதி அமெரிக்காவிற்கு அரசுமுறைப் பயணமாக சென்றபோது இந்த யானையை அமெரிக்க மக்களுக்கு வரிசாக வழங்கி  "வெற்றி" என்று மொழிபெயர்க்கக்கூடிய பெயரான ஜெயது எனப் பெயரிட்டார். அப்போது இதற்கு பதினெட்டு மாதம் நிரம்பியிருந்தது. ஜயவர்தனவின் ஐக்கிய தேசியக் கட்சி மற்றும் ரீகனின் குடியரசுக் கட்சி ஆகிய இரு சனாதிபதிகளின் கட்சிகளின் சின்னமாக யானை இருந்தது.

இறப்பு 
ரொனால்ட் ரீகனுக்கு பரிசாக வழங்கப்பட்ட இரண்டு மாதங்களுக்குப் பிறகு, ஆகஸ்ட் 30, 1984 அன்று, இசுமித்சோனியன் தேசிய விலங்கியல் பூங்காவில் இசுகிசுடோசோமியாசிசு நோயால் ஜெயது இறந்தது. 

ஜெயதுவின் மரணம் குறித்து அதிர்ச்சியடைந்த இலங்கைத் தூதுவர் எர்னஸ்ட் கொரியா, இலங்கையில் இவ்வாறு சிறைபிடிக்கப்படும் யானைகளின் மரணம் மிகவும் அறிது என்று கூறினார். யானையின் வளர்ச்சியைப் பார்க்க முடியாமல் போனதற்காக மிகவும் வருத்தமடைந்ததாகவும் ரொனால்ட் ரீகன் பின்னர் குறிப்பிட்டார். 

இந்த யானை அமெரிக்காவிற்குக் கொண்டு செல்வதற்கு முன்னரே அது நோயினால் பாத்திக்கப்பட்டிருந்தது என பின்னர் கண்டறியப்பட்டது.

மேற்கோள்கள் 

புகழ் பெற்ற யானைகள்
Articles with 'species' microformats
சாந்தி (யானை)

சாந்தி (Shanthi) (1975 - ஜூன் 26, 2020) என்பது 1976ஆம் ஆண்டு இலங்கை அரசால் அமெரிக்காவிற்கு பரிசாக வழங்கப்பட்ட இலங்கை யானையாகும். இதுவரை அதிகம் ஆய்வு செய்யப்பட்ட ஆசிய யானையாக இது கருதப்படுகிறது.

ஆரம்ப ஆண்டுகள் 
1975 ஆம் ஆண்டு இலங்கையில் பிறந்த இந்த ஆசிய யானை 1976 வரை பின்னவல யானைகள் காப்பகத்தில் வாழ்ந்தது.

அமெரிக்காவிற்கு பரிசு 
1976 இல், சாந்தி இலங்கையிலிருந்து அமெரிக்காவிற்கு வானூர்தி மூலம் கொண்டு செல்லப்பட்டது. அனாதை கன்றுக்குட்டியான இது இலங்கையின் முதலாவது சனாதிபதி வில்லியம் கோப்பல்லாவ என்பவரால் அமெரிக்காவிற்கு பரிசாக வழங்கப்பட்டது. ஏப்ரல் 2, 1977 இல் வாசிங்டன், டி. சி.யிலுள்ள தேசிய விலங்குக்காட்சிசாலையில் நடந்த விழாவில், இலங்கைத் தூதரக அதிகாரியின் மகள் புனிதா குணரத்னவினால், சனாதிபதி ஜிம்மி கார்ட்டரின் மகள் ஆமி கார்டரிடம் ஒப்படைக்கப்பட்டது.

சாந்தி, குமாரி என்ற பெண்யானைக்கு 1993 இல் பிறந்தது. குமாரி 1995 இல் குருதிகசிவு நோயால் பாதிக்கப்பட்டு இறந்தது. குமாரி ஓக்லஹோமா நகர விலங்கியல் பூங்காவில் வசிக்கும் கந்துலா என்ற ஆண் யானையை 2001 இல் பெற்றெடுத்தது.

இறப்பு 
சாந்தி, தனது 45 வது ஆண்டு நிறைவை எட்டியபோது, பல தசாப்தங்களாக அதிகரித்து வந்த முதுமை மூட்டழற்சி நோயினால் பலவீனமானது. பின்னர் ஜூன் 26, 2020 அன்று வாசிங்டன், டி. சி.யிலுள்ள தேசிய விலங்கியல் பூங்காவில் கருணைக்கொலை செய்யப்பட்டது.

இதனையும் பார்க்கவும் 
 ஜெயது

மேற்கோள்கள் 

புகழ் பெற்ற யானைகள்
Articles with 'species' microformats
1/2 + 1/4 + 1/8 + 1/16 + · · ·

கணிதத்தில்    என்ற தொடரானது, ஓர் எளிய தனி ஒருங்கு தொடராகவுள்ளதொரு பெருக்குத் தொடராகும். இத்தொடரின் கூட்டுத்தொகை  1.
கூட்டுகைக் குறியீட்டில், இத்தொடரின் வடிவம்:

நிறுவல்
 
மற்ற முடிவிலாத் தொடர்களைப் போன்றே,
 இன் கூட்டுதொகையும் அதன் முதல்  உறுப்புகளாலான தொடர்
  இல்,  முடிவிலியை அணுகும்போதான  எல்லைமதிப்பாகக் கணிக்கப்படுகிறது:

 

, முடிவிலியை நெருங்கும்போது the term  இன் மதிப்பு பூச்சியத்தை நெருங்கும். எனவே,

வரலாறு

சீனோவின் முரண்போலி
சீனோவின் பல முரண்போலிகளில் இத்தொடர் பயன்படுத்தப்படுகிறது.  

எடுத்துக்காட்டாக, 

"அக்கீலியசும் ஆமையும்" என்ற முரண்போலியில், 
அக்கீலியசு, ஓர் ஆமையுடன் போட்டிபோட வேண்டும். தடகளம் 100 மீட்டர் நீளமுள்ளது. ஒரு தாண்டலில் அக்கிலீயசு ஒரு தாண்டலில் கடக்கும் தூரத்தில் (10மீ கடந்தால்), ஆமை அதில் பாதியளவு (5மீ)  கடக்க முடியும் என்பதே போட்டியின் விதி. பந்தயத்தைத் துவக்கும்போது ஆமை, அக்கீலியசைவிட 10மீ முன்னதாக நிற்குமானால், ஆமைதான் வெற்றிபெறுமென்பதே சீனோவின் வாதம். 10மீ தள்ளியிருக்கும் ஆமையைப்பிடிக்க அக்கிலீயசு 10மீ தாண்டினால், ஆமை தனது முதல் முயற்சியில் 5மீ தாண்டியிருக்கும். இப்போது, அக்கீலியசு 5மீ தாண்டினால், ஆமை 2.5மீ தாண்டியிருக்கும். இவ்வாறு தாண்டல்கள் தொடரத்தொடர, எந்நிலையிலும் ஆமையே முன்னால் இருக்குமென்பதே சீனோவின் வாதம்.

 இணை முரண்போலியின் படி:

ஒரு நபர், குறிப்பிட்ட தூரத்தைக் கடக்கும்போது, அத்தூரத்தில் பாதியளவு,  நாலில் ஒரு பங்கு, எட்டில் ஒரு பங்கு, 16 இல் ஒரு பங்கு எனச் சிறுசிறு தூரங்களைத் தொடர்ந்து கடக்கிறார். எனவே அவர் கடந்த மொத்த தூரமானது முடிவற்ற எண்ணிக்கைகையிலான இச்சிறுசிறு தூரங்களின் கூடுதலாக அமையும். இச்சிறுதூரங்கள் எல்லாம் கூட்டுத்தை முடிவுறு எண்ணாகக்கொண்ட, ஒரு முடிவிலாப் பெருக்குத் தொடராகவுள்ளதைக் காணலாம்.

இதிலிருந்து பெறப்படும் தொடர்வரிசை:
 

இது முடிவில்லாத தொடர்வரிசையாக இருப்பதால் அக்குறிப்பிட்ட தூரத்தைக் கடக்கும் நபர் முடிவில்லாமல் நடந்துகொண்டே இருக்கவேண்டும் போன்ற தோற்றத்தை ஏற்படுத்துகிறது. இதுவே சீனோவின் இணை முரண்போலி.

ஓரசு கடவுளின் கண்

ஒரு காலத்தில் ஓரசு கடவுளின் கண்ணின் பாகங்கள், இத்தொடரின் முதல் ஆறு உறுப்புகளைக் குறிப்பதாகக் கருதப்பட்டது.

எகிப்திய குறிமுறை:
ஓரசு கடவுளின் கண் மற்றும் அதன் 6 பாகங்களுக்கான எகிப்தியல் குறிமுறைகள்:
(), , , , , , , 

இவற்றுக்கான ஒருங்குறிகள்:
 U+13080 () மற்றும்  U+13081 முதல் U+13087வரை (, , , , , , ).

குறிப்புகள்

மேற்கோள்கள்

பெருக்குத் தொடர்கள்
இராம சிறீநிவாசன்

இராம சிறீநிவாசன் (Raama Sreenivasan) ஓர் இந்திய அரசியல்வாதி ஆவார். பாரதிய சனதா கட்சியின் மாநில பொதுச் செயலாளரான இவர் 2024 நாடாளுமன்றத் தொகுதிக்கான தேர்தலில் மதுரை மக்களவை தொகுதி வேட்பாளராக போட்டியிட பாரதிய சனதா கட்சி தேர்வு செய்தது.

தொழில்
2009 இல் மதுரை காமராசர் பல்கலைக்கழகத்தில் முனைவர் பட்டம் பெற்ற இவர், தஞ்சாவூர் சாசுத்ரா பல்கலைக்கழகத்தின் (SASTRA) மேலாண்மைப் பள்ளி இணைப் பேராசிரியர் ஆவார். பல்கலைக்கழகங்கள் மற்றும் புகழ்பெற்ற கல்லூரிகளில் பல ஆய்வுக் குழுவில் உறுப்பினராக பணியாற்றியுள்ளார்.பல ஆய்வுக் கட்டுரைகளை எழுதியுள்ளார் மேலும் பட்டப்படிப்பு மாணவர்களுக்கு வழிகாட்டியுள்ளார். தஞ்சாவூரில் உள்ள சாசுத்ரா பல்கலைக்கழகத்தில் கிராமப்புற வளர்ச்சிப் படிப்புகளுக்கான அப்துல் கலாம் மையத்தைத் தொடங்குவதில் முக்கியப் பங்காற்றியுள்ளார்.

மேற்கோள்கள்

வாழும் நபர்கள்
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
மலாயா கூட்டமைப்பின் சட்டமன்றம்

கூட்டரசு மலாயா சட்டமன்றம் (மலாய்: Majlis Perundangan Persekutuan Tanah Melayu; ஆங்கிலம்: Federal Legislative Council; சீனம்: 马来亚联合邦立法会); என்பது மலாயா கூட்டமைப்பு மற்றும் மலேசிய நாடாளுமன்றத்தின் முன்னோடியான சட்டமன்ற அமைப்பாகும். 

1948-ஆம் ஆண்டில் மலாயா ஒன்றியம் அகற்றப்பட்டு, மலாயா கூட்டமைப்பு உருவானது. அதன் பிறகு  கூட்டரசு மலாயா சட்டமன்றம் எனும் அமைப்பு புதிதாக உருவாக்கக்கப்பட்டது. மலாயா மக்களுக்கு தன்னாட்சி வழங்குவதற்கான ஐக்கிய இராச்சியத்தின் வாக்குறுதியின் ஒரு பகுதியாக இந்த அமைப்பு உருவானது. முதல் சட்டமன்றக் கூட்டம் கோலாலம்பூரில் கூடியது.

பொது
தொடக்கக் காலத்தில் இந்தச் சட்டமன்றம் மலாய்க்காரர், சீனர் மற்றும் இந்தியர் சமூகங்களின் பிரதிநிதிகளைக் கொண்டிருந்தது. அனைத்துப் பிரதிநிதிகளும் மலாயாவுக்கான ஐக்கிய இராச்சிய உயர் ஆணையர்கள் மூலமாக நியமிக்கப்பட்டனர்.

1955-இல் முதன்முறையாக பொதுத் தேர்தல் நடைபெற்றது. 52 இடங்கள் போட்டியிடப்பட்ட. பெரும்பான்மையைப் பெறும் கட்சி மேலும் ஏழு பேரை நியமிக்கும் உரிமையைப் பெற்றது. 1955-ஆம் ஆண்டு முதல் தேர்தலில், மலேசிய கூட்டணி கட்சி அனைத்து 52 இடங்களிலும் போட்டியிட்டு 51 இடங்களைக் கைப்பற்றியது. மலேசிய இசுலாமிய கட்சி ஒரே ஒரு தொகுதியில் வெற்றி பெற்றது.

மலேசிய அரசியலமைப்பு

தேர்தலைத் தொடர்ந்து, தற்போதைய மலேசிய மக்களவையின் [[மலேசிய மக்களவைத் தலைவர்மலேசிய மக்களவைத் தலைவரைப் போலவே ராஜா துன் ஊடா ராஜா முகமது என்பவர் கூட்டரசு மலாயா சட்டமன்றத்தின் அவைத் தலைவராகத் தேர்ந்தெடுக்கப்பட்டார்.

1957 ஆகஸ்டு 15-இல், கூட்டரசு மலாயா சட்டமன்றம், மலேசியாவின் முதல் அரசியலமைப்பை நிறைவேற்றியது. பின்னர், இந்த அரசியலமைப்பு மலேசிய அரசியலமைப்பு என மாற்றம் கண்டது. 1957 ஆகஸ்டு 31-இல், மலாயா விடுதலை பெற்றது. 1959-ஆம் ஆண்டு மலாயா பொதுத் தேர்தல் நடைபெற்று புதிய நாடாளுமன்ற மக்களவையினர் தேர்ந்தெடுக்கப்படும் வரையில், கூட்டரசு மலாயா சட்டமன்றம் தொடர்ந்து செயல்பட்டது.

மேலும் காண்க
 மலேசிய ஒப்பந்தம்
 மலேசிய விடுதலை நாள் 
 மலேசிய சட்டம் 1963
 மலேசிய அரசியலமைப்பு
 மலேசிய நாடாளுமன்றம்
 மலேசிய அரசியலமைப்பு திருத்தம் 2022

மேற்கோள்

 Barbara Watson Andaya dan Leonard Y. Andaya. A History of Malaysia, The MacMlllan Press Ltd. (1982). .
 The World Book Encyclopedia, World Book International (1994). .

வெளி இணைப்புகள்

மலேசிய அரசியல் வரலாறு‎
மலேசியாவில் தேர்தல்கள்‎‎
தனி ஒருங்கு தொடர்

கணிதத்தில், ஒரு முடிவற்ற எண் தொடரிலுள்ள உறுப்புகளின் தனி மதிப்புகளின் கூட்டுத்தொகையானது முடிவுறு எண்ணாக இருந்தால், அத்தொடரானது தனி ஒருங்கு தொடர்  (absolutely convergent series) என அழைக்கப்படும். அதாவது:
  மெய்யெண் அல்லது சிக்கலெண்கள் தொடரான  ஆனது "தனி ஒருங்கு தொடராக" இருக்கவேண்டுமானால்,  
 ,(  ஒரு மெய்யெண்) ஆக இருக்க வேண்டும்.

இதேபோல ஒரு சார்பின் தொகையீடு  ஆனது தனி ஒருங்குவதாக இருக்கு வேண்டுமானால்,  ஆக இருத்தல் அவசியம்.

தனி ஒருங்கு தொடராக இல்லாததொரு ஒருங்கும் தொடரானது, "நிபந்தனைக்குட்பட்ட ஒருங்கு தொடர்"  (conditionally convergent) எனப்படும்.

முடிவில்லாத் தொடர்களைப் பற்றி அறிவதற்கு தனி ஒருங்குதல் மிகவும் முக்கியமான பண்பாகும். ஏனென்றால் அனைத்துத் தொடர்களுக்கும் இல்லாத முடிவுறு கூட்டுத்தொகைகள் குறித்த பண்புகளை தனி ஒருங்கும் தொடர்கள் கொண்டிருக்கும். உறுப்புகளை இடமாற்றி எடுத்துக்கொண்டாலும் ஒரு தனி ஒருங்கு தொடரின் கூட்டுத்தொகையில் மாற்றமிருக்காது. ஆனால் நிபந்தனைக்குட்பட்ட ஒருங்கு தொடருக்கு இது உண்மையாக இருக்காது. எடுத்துக்காட்டாக,

 என்ற மாற்று இசைத் தொடர் ஒரு நிபந்தனைக்குட்பட்ட ஒருங்கு தொடர்; அதாவது அது தனி ஒருங்கு தொடர் அல்ல. இத்தொடரின் ஒருங்கு மதிப்பு  ஆகும்.

இத்தொடரின் உறுப்புகளை வரிசைமாற்றி எடுத்துக்கொண்ட தொடர்:
 (இரு நேர்ம உறுப்புகளும் அடுத்து ஒரு எதிர்ம உறுப்பும் எடுத்துக்கொள்ளப்படுகிறது).
 இத்தொடரின் ஒருங்கு மதிப்பு, முந்தைய தொடரின் மதிப்பிலிருந்துலிருந்து மாறுபட்டு  ஆக உள்ளது.

மெய்யெண், சிக்கலெண்களுக்கான வரையறை 
வரையறை
மெய்யெண்கள் அல்லது சிக்கலெண்களின் கூட்டுத்தொகையான   என்பது தனி ஒருங்குவதாக இருக்கவேண்டுமானால், அதனுறுப்புகளின் தனி மதிப்புகளின் கூட்டுதொகையான  என்பதும் ஒருங்குதல் வேண்டும்.

எண்கள் தவிர பிற பொது உறுப்புகள் 

இதே வரையறையை உறுப்புகளை எண்களாக இல்லாமல் வெவ்வேறு இடவியல் ஏபெல் குலங்களின் உறுப்புகளாகக் கொண்ட தொடர்களுக்கும் நீட்டிக்கலாம். அவ்வரையறையில், தனி மதிப்புகளுக்குப் பதிலாக நெறிமங்கள் பயன்படுத்தப்படுகின்றன. நெறிமமானது,  என்ற நேர்ம மெய்ச்சார்பாகும். இங்கு,  மெய்யெண்கள் கணம்;   ஒரு ஏபெல் குலம்.

குலம்  இன் முற்றொருமை உறுப்பு 0 எனில்:
 முற்றொருமை உறுப்பின் நெறிமம்: 
  
  
  

 என்ற சார்பானது,  இன் மீது ஒரு மெட்ரிக் வெளி அமைப்பைத் தருகிறது

- இல் உறுப்புகளைக் கொண்ட தொடரானது,  என்றிருந்தால் தனி ஒருங்கும் தொடராக இருக்கும்.

குறிப்புகள்

மேற்கோள்கள்

பொதுச் சான்றுகள்
 Narici Beckenstein Topological Vector Spaces-edition 2
 Walter Rudin, Principles of Mathematical Analysis (McGraw-Hill: New York, 1964).
 Pietsch Nuclear Locally Convex Spaces-edition 2
  
 Ryan Introduction to Tensor Products of Banach Spaces-edition 1}}
 Trèves François Topological vector spaces, distributions and kernels
 Wong Schwartz Spaces, Nuclear Spaces, and Tensor Products

கணிதத் தொடர்கள்
தொகையீட்டு நுண்கணிதம்
நையோபியம்(III) குளோரைடு

நையோபியம்(III) குளோரைடு (Niobium(III) chloride) என்பது NbCl3  என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியமும் குளோரினும் சேர்ந்து இந்த இருமச் சேர்மம் உருவாகிறது. நையோபியம் முக்குளோரைடு என்றும் அழைக்கப்படும் இச்சேர்மம் சரியாக விவரிக்கப்படவில்லை என்றாலும் பல கூட்டுசேர் பொருட்கள் அறியப்படுகின்றன.

தயாரிப்பு

நையோபியம்(V) குளோரைடை குறைத்தல் வினைக்கு உட்படுத்துவதன் மூலம் அல்லது சூடுபடுத்துவதன் மூலம் Nb3Cl8 தயாரிக்கப்படுகிறது.

3-எக்சைன் முன்னிலையில் 1,4-டைசிலில்-சைக்ளோயெக்சாடையீனுடன் NbCl5 சேர்மத்தின்  டைமெத்தாக்சியீத்தேன் கரைசலை உப்பு இல்லாத குறைப்பு வினைக்கு உட்படுத்தினால்  NbCl3(இருமெத்தாக்சியீத்தேன்)(3-எக்சைன்) என்ற ஒருங்கிணைப்பு அணைவுச் சேர்மம் உருவாகிறது:
 NbCl5  +  C6H6(SiMe3)2  +  C2Et2 + dme  →   NbCl3(dme)(C2Et2)  +  C6H6  +  2 Me3SiCl

நையோபியம்(III) குளோரைடு சேர்மத்தின் அசுத்தமான டைமெத்தாக்சியீத்தேன் கூட்டுசேர் பொருளானது முப்பியூட்டைல்வெள்ளீயம் ஐதரைடுடன் நையோபியம் பெண்டாகுளோரைடின் டைமெத்தாக்சியீத்தேன் கரைசலைக் குறைப்பதன் மூலம் தயாரிக்கப்பட்டது::

NbCl5  +  2 Bu3SnH  +  MeOCH2CH2OMe  →  NbCl3(MeOCH2CH2OMe)  + 2 Bu3SnCl

கட்டமைப்பு
Nb3Cl8 சேர்மத்தின் கட்டமைப்பு குளோரைடு அயனிகளின் அறுகோண நெருக்கப் பொதிவு வரிசையைக் கொண்டுள்ளது. குளோரைடு வரிசையில் எண்முக இடைவெளிகளில் நையோபிய  முக்கோணங்கள் உருவாகின்றன. அதிக குளோரைடுகள் கொண்ட சேர்மங்களில் சில நையோபியம்  அணுக்கள் கட்டமைப்பில் காணப்படுவதில்லை. இதனால் காலியிடங்கள் உருவாகி விகிதவியலற்ற சேர்மங்கள் உருவாகின்றன. நையோபியம் அணுக்கள் முக்கோணங்களாக உருவாகாமல் இணையாக  இருக்கும் வரை NbCl4 சேர்மத்தில் இந்த மாதிரியான காலியிடங்கள் இருக்கின்றன. எனவே NbCl3 ஆனது Nb3Cl8 மற்றும் Nb2Cl8 ஆகியவற்றின் திண்ம கரைசலாகக் கருதப்படுகிறது.

நையோபியம்(III) குளோரைடு நிறம் நையோபியம்:குளோரைடு விகிதத்தைப் பொறுத்து மாறுபடும். NbCl2.67 பச்சை நிறத்திலும், NbCl3.13 பழுப்பு நிறத்திலும் இருக்கும்..

வினைகள்

600 °செல்சியசு வெப்பநிலைக்கு  மேல் சூடாக்கப்படும் போது நையோபியம் முக்குளோரைடு சேர்மம் நையோபியம் உலோகம் மற்றும் நையோபியம் பெண்டாகுளோரைடு என விகிதாசாரமற்று மாறுகிறது.

கூட்டுசேர் பொருள்கள்
NbCl3(டைமெத்தாக்சியீத்தேன்) கார்போனைல்கள் மற்றும் இமைன்களின் குறைப்பு இணைப்புக்கான வினைபொருளாக குறிப்பிடத்தக்க கவனத்தைப் பெற்றுள்ளது. இது 1,2-டைமெத்தாக்சியீத்தேன் அணைவுச் சேர்மமாக விற்கப்படுகிறது. 1,4-டையாக்சேன் மற்றும் டை எத்தில் ஈதர் ஆகியவற்றிற்கும்  Nb(III) கூட்டுசேர் பொருள்கள் அறியப்படுகின்றன.

நையோபியம்(III) குளோரைடு Nb=Nb இரட்டைப் பிணைப்புடன் Nb2Cl6Lx என்ற வாய்பாட்டுடன் சேர்மங்களின் வரிசையை உருவாக்குகிறது. மூவிணைய பாசுபீன்கள் மற்றும் ஆர்சீன்களுடன் உருவாகும் அணைவுச் சேர்மங்கள் ஈரெண்முகங்கள் விளிம்புகளை பகிர்ந்து கொள்கின்றன. உதாரணமாக Nb2Cl6(PPhMe2)4சேர்மத்தைக் கூறலாம்.  ஒரு பாலமாகும் தயோயீத்தருடன் தயோயீத்தர்கள் கூட்டுசேர் பொருள்களை உருவாக்குகின்றன. முகங்களை பகிர்ந்து கொள்ளும் இந்த ஈரெண்முகங்கள் Nb2X6(R2S)3 (X = Cl, Br) என்ற வாய்பாட்டைக் கொண்டிருக்கின்றன.

மேற்கோள்கள்

நையோபியம்(III) சேர்மங்கள்
குளோரைடுகள்
அசுவத்தாமன் அல்லிமுத்து

அசுவத்தாமன் அல்லிமுத்து (Asuvathaman Allimuthu) ஓர் இந்திய அரசியல்வாதி மற்றும் வழக்கறிஞர் ஆவார்.2012 இல் தன்னை பாரதிய சனதா கட்சியில் இணைத்துக் கொண்டார். 2024  பாராளுமன்ற தேர்தலில் போட்டியிட பாரதிய சனதா கட்சி தேர்வு செய்தது.

தொழில்
சென்னை உயர்நீதிமன்றத்தில் வழக்கறிஞராக பணிபுரிந்து வருகிறார்.

மேற்கோள்கள்

வாழும் நபர்கள்
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
பன்சாத் வனவிலங்கு சரணாலயம்

பன்சாத் வனவிலங்கு சரணாலயம் (Phansad Wildlife Sanctuary) என்பது இந்தியாவின் மகாராஷ்டிரா மாநிலத்தின் ராய்காட் மாவட்டத்தில் உள்ள முருட் மற்றும் ரோஹா வட்டங்களில் உள்ள ஒரு வனவிலங்குச் சரணாலயம் ஆகும். மேற்குத் தொடர்ச்சி மலையின் கடலோர வனப்பகுதி சுற்றுச்சூழல் அமைப்பைப் பாதுகாப்பதற்காக 1986 ஆம் ஆண்டில் உருவாக்கப்பட்ட இது 17,250 ஏக்கர் பரப்பளவிற்கு  காடுகள், புல்வெளிகள் மற்றும் ஈரநிலங்களைக் கொண்டுள்ளது. இந்தப் பகுதி ஒரு காலத்தில் முருட்-ஜஞ்சிரா சமத்தானத்தின் வேட்டையாடும் இருப்புக்களின் ஒரு பகுதியாக இருந்தது.

புவியியல் 
பன்சாத் வனவிலங்கு சரணாலயம் மும்பையிலிருந்து சுமார் 140 கிலோமீட்டர் (87 மைல்) தொலைவில் அமைந்துள்ளது. இது ராய்கர் மாவட்டத்தின் ரோஹா, முருத்-ஜஞ்சிரா மற்றும் அலிபாக் வட்டங்களுக்கு இடையில் அமைந்துள்ளது. சரணாலயத்தின் வழியாக நான்கு முக்கியப் பாதைகள் உள்ளன, அவை முக்கிய நீர்நிலைகளான, குன்யாச்சா மால், சிகல்கன் மற்றும் பன்சட்கான் ஆகியவற்றைக் கொண்டு செல்கின்றன, அவை வனவிலங்குகளைப் பார்க்க சிறந்த இடங்களில் சிலவாகும். "புனித தோப்பு" (தேவ்ராய்) சுபேகாவ் அருகே அமைந்துள்ளது. மாள் என்று அழைக்கப்படும் திறந்த புல்வெளியின் சிற்சிறுஅமைப்புகள் சரணாலயம் முழுவதும் காணப்படுகின்றன. சரணாலயத்தில் உள்ள இயற்கை நீர் ஆதாரங்களின் இடங்கள் "கான்" என்று அழைக்கப்படுகின்றன. முருட்-ஜஞ்சிரா மற்றும் ரோஹாவிலிருந்து சாலை வழியாக இந்த சரணாலயத்தை அணுகுவது சிறந்தது. அருகிலுள்ள ரயில் நிலையம் ரோஹா ஆகும்.

வரலாறு 
சுதந்திரத்திற்கு முன்பு இந்த சரணாலயம் முருட்-ஜஞ்சிராவில் உள்ள ஜஞ்சிரா மாநிலத்தின் சித்தி நவாப்பின் தனியார் வேட்டை விளையாட்டு காப்பகமாக இருந்தது. இந்திய வனச் சட்டம், 1927 இன் பிரிவு 4 இன் கீழ் இப்பகுதி முழுவதும் பாதுகாக்கப்பட்ட காடுகளாக அறிவிக்கப்பட்டது. இன்றைய சரணாலயத்தின் பெரும்பகுதி பன்சாத் பணி வட்டத்தின் ஒரு பகுதியாக இருந்தது.சரணாலயம் 1986 ஆம் ஆண்டு பிப்ரவரி 25 ஆம் நாள் மகாராட்டிரா அரசு அறிவிக்கை டபிள்யூஎல்பி/1085/சிஆர்-75/எஃப்-5 மூலம் அறிவிக்கப்பட்டது. பன்சாத் சரணாலயத்தைச் சுற்றியுள்ள சுற்றுச்சூழல் உணர்திறன் மண்டலத்தை அறிவிக்கும் இறுதி அறிவிப்பு 2017 ஆம் ஆண்டு மே 17 ஆம் நாள் 105 எஸ். ஓ. 1603 (E) அறிவிப்பின் மூலம் அரசாங்கத்தால் வெளியிடப்பட்டது. சுற்றுச்சூழல்-உணர்திறன் மண்டலம் (ESZ) சரணாலயத்தைச் சுற்றி 10.96 சதுர கிலோமீட்டர் பரப்பளவில் பரவியுள்ளது. முருட் தாலுகா மற்றும் ரோஹா தாலுகா ஆகிய பகுதிகளில் சுமார் 43 கிராமங்கள் சுற்றுச்சூழல் உணர்திறன் மண்டலத்தின் ஒரு பகுதியாகும். பன்சாத் வனவிலங்கு சரணாலயத்திற்கான நிர்வாகத் திட்டம், 2016-17 முதல் 2025-26 வரையிலான ஆண்டிற்கான டெஸ்க்-22 (8) (WL/M Plan/CR-166 Part 14/2988/17-18 என்ற கடிதத்தின் மூலம் இந்திய அரசால் அங்கீகரிக்கப்பட்டுள்ளது.

சுற்றுச்சூழல் அமைப்புகள் 

 மேற்குத் தொடர்ச்சி மலையின் கடலோர வனப்பகுதி சுற்றுச்சூழல் அமைப்பு

பல்லுயிர்ப் பன்முகத்தன்மை 
இந்த சரணாலயம் தாவரங்கள் மற்றும் விலங்கினங்களால் நிறைந்துள்ளது. காடுகளின் வகைகள் பகுதியளவு பசுமையான, பசுமையான, கலப்பு இலையுதிர் மற்றும் வறண்ட இலையுதிர்கால காடுகள் மற்றும் புல்வெளிகள் மற்றும் கடற்கரை ஆகும்.

படக்காட்சியகம்

சரணாலயத்தில் உள்ள விலங்குகள்

குறிப்புகள்

வெளி இணைப்புகள் 

 
Coordinates on Wikidata
வனவிலங்குகள் காப்பகங்கள்
தி. தேவநாதன் யாதவ்

தி. தேவநாதன் யாதவ் (Dhevanathan Yadav T) ஓர் இந்திய அரசியல்வாதி ஆவார். யாதவ மகாசபையின் தேசியத் தலைவராகவும், இந்திய மக்கள் கல்வி முன்னேற்றக் கழக நிறுவனத் தலைவராகவும் உள்ளார்.
 பல்வேறு விளையாட்டு அமைப்புகளிலும் பொறுப்பாளராக உள்ளார். 2016-ம் ஆண்டு தேர்தலில் இராமநாதபுரம் மாவட்டம், திருவாடானை சட்டமன்றத் தொகுதியில்  பாரதிய சனதா கட்சி கூட்டணியில் போட்டியிட்டார்.  2024 பாராளுமறைத் தேர்தலில் சிவகங்கை மக்களவைத் தொகுதி வேட்பாளராக  பாரதிய சனதா கட்சி தேர்வு செய்தது.

இவர் விண் தொலைக்காட்சி நிறுவனரும் ஆவார்.

மேற்கோள்கள்

வாழும் நபர்கள் 
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
டெட்ராகுளோரோ அலுமினேட்டு

டெட்ராகுளோரோ அலுமினேட்டு (Tetrachloroaluminate) என்பது [AlCl4]− என்ற மூலக்கூற்று வாய்பாடால் அடையாளப்படுத்தப்படும் ஓர் எதிர்மின் அயனியாகும். அலுமினியமும் குளோரினும் சேர்ந்து இந்த அயனி உருவாகிறது. அயனி நான்முகி வடிவத்தில் காணப்படுகிறது. கார்பன் டெட்ராகுளோரைடு போலவே காணப்படும் இதன் அமைப்பில் கார்பனுக்குப் பதிலாக அலுமினியம் இடம்பெற்றுள்ளது. சில டெட்ராகுளோரோ அலுமினேட்டுகள் கரிமக் கரைப்பான்களில் கரையக்கூடியவையாகும். ஓர் அயனி நீர் அல்லாத கரைசலை உருவாக்கி, மின்கலங்களுக்கான மின்பகுளி கூறுகளாக அவை பொருத்துகின்றன. உதாரணமாக, இலித்தியம் மின்கலன்களில் இலித்தியம் டெட்ராகுளோரோ அலுமினேட்டு பயன்படுத்தப்படுகிறது.

உருவாக்கம்
அலுமினியம் குளோரைடு வினையூக்கியாகப் பயன்படுத்தப்படும்போது, பீரீடல்-கிராஃப்ட்சு வினைகளில் டெட்ராகுளோரோ அலுமினேட்டு அயனிகள் இடைநிலைகளாக உருவாகின்றன. பிரீடல் -கிராஃப்ட்சு ஆல்க்கைலேற்ற நிகழ்வில் வினையை பின்வருமாறு மூன்று படிகளாகப் பிரிக்கலாம்: 

1. ஆல்க்கைல் ஆலைடு வலுவான இலூயிசு அமிலத்துடன் வினைபுரிந்து டெட்ராகுளோரோ அலுமினேட் அயனி மற்றும் ஆல்க்கைல் குழுவைக் கொண்ட ஒரு செயல்படுத்தப்பட்ட மின்னணு கவரியை உருவாக்குகிறது.

2. அரோமாட்டிக் வளையம்  (இந்த நிகழ்வில் பென்சீன்) செயல்படுத்தப்பட்ட மின்னணு கவரியுடன்  வினைபுரிந்து ஆல்க்கைல் பென்சீனியம் கார்பன் நேர்மின் அயனியை உருவாக்குகிறது.

3. ஆல்க்கைல் பென்சீனியம் கார்பன் நேர்மின் அயனி டெட்ராகுளோரோ அலுமினேட் அயனியுடன் வினைபுரிந்து, அரோமாட்டிக் வளையம் மற்றும் இலூயிசு  அமிலத்தை மீண்டும் உருவாக்கி ஐதரோகுளோரிக் அமிலத்தை (HCl) உருவாக்குகிறது.

பிரீடல் கிராப்ட்சு அசைலேற்ற வினையிலும் இதே போன்ற ஒரு வழிமுறை நிகழ்கிறது.

மேற்கோள்கள் 

நாற்குளோரோ அலுமினேட்டுகள்:
உலு லங்காட் மக்களவைத் தொகுதி

உலு லங்காட் மக்களவைத் தொகுதி (மலாய்: Kawasan Persekutuan Hulu Langat; ஆங்கிலம்: Hulu Langat Federal Constituency; சீனம்: 乌鲁冷岳联邦选区) என்பது மலேசியா, சிலாங்கூர், உலு லங்காட்மாவட்டத்தில் அமைந்துள்ள ஒரு மக்களவைத் தொகுதி (P101) ஆகும்.

உலு லங்காட் மக்களவைத் தொகுதி 1974-ஆம் ஆண்டில் உருவாக்கப்பட்டது. உலு லங்காட் மக்களவைத் தொகுதியில் 1974-ஆம் ஆண்டில் அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில் பொதுத் தேர்தல் நடைபெற்றது.

அத்துடன் 1974-ஆம் ஆண்டில் இருந்து அம்பாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

உலு லங்காட் மாவட்டம்

உலு லங்காட் மாவட்டம் சிலாங்கூர் மாநிலத்தின் ஐந்தாவது பெரிய மாவட்டம்; நெகிரி செம்பிலான்; சிலாங்கூர் மாநிலங்களுக்கும் இடையில் தென்கிழக்கு மூலையில் அமைந்துள்ள மாவட்டமாகும்.

இந்த மாவட்டம் நகர்ப்புறம் மற்றும் கிராமப்புறக் குடியேற்றங்களின் கலவையாகக் காணப்படுகின்றது. பெரும்பான்மையான மக்கள் கோலாலம்பூருக்கு அருகிலுள்ள நகரங்களில் குடியேறுகின்றனர். செராஸ், அம்பாங் போன்ற மக்கள் தொகை மையங்கள் பெருநகரப் பகுதிகளின் புறநகர்ப் பகுதிகளாக மாறி வருகின்றன.

உலு லங்காட் மாவட்டத்தின் முக்கிம்கள்

 உலு லங்காட்
 அம்பாங்
 செராஸ்
 உலு செமினி
 காஜாங்
 செமினி
 பெரானாங்

உலு லங்காட் மக்களவைத் தொகுதி

உலு லங்காட் மக்களவை தேர்தல் முடிவுகள்

உலு லங்காட் மக்களவை வேட்பாளர் விவரங்கள்

மேலும் காண்க 
 உலு லங்காட் மாவட்டம்
 மலேசிய தேர்தல் தொகுதிகள்
 மலேசியாவின் பதினைந்தாவது மக்களவை, 2022–2026

மேற்கோள்கள்

சிலாங்கூர் நாடாளுமன்றத் தொகுதிகள்
ராஜா கஜ்

ராஜா கஜ் (Raja Gaj) (1936-) நேபாளத்திலுள்ளபர்தியா தேசியப் பூங்காவில் வாழ்ந்த ஒரு பெரிய ஆசிய யானையாகும். நவீன காலத்தின் மிகப்பெரிய ஆசிய ஆண் யானைகளில் ஒன்றாகக் கருதப்படும் இது, சராசரியான ஆசிய யானையை விட இரண்டு அடி உயரம் கொண்டது. இது டிசம்பர் 2007 இல் தென்மேற்கு நேபாளத்தில் உள்ள தனது வாழ்விடத்திலிருந்து காணாமல் போனது. மீண்டும் ஒருபோதும் கண்டறியப்படவில்லை. காணாமல் போன நேரத்தில் யானைக்கு 70 வயது இருக்கும் என்று மதிப்பிடப்பட்டது.

ராஜா கஜ் தனது அளவு மற்றும் விசித்திரமான குவிந்துள்ள தலை காரணமாக அறிவியல் ஆய்வுகளுக்கு உட்பட்டிருந்தது. இது மாமூத்மற்றும் இசுடெகோடான்ட் போன்ற அழிந்துபோன இனங்களுக்கு மரபணு பின்னடைவாக இருக்கலாம் என்று சிலர் யோசிக்க வழிவகுத்தது. இருப்பினும், டி. என். ஏ. சோதனை பின்னர் அது ஒரு "வழக்கமான" ஆசிய யானை என்பதை உறுதிப்படுத்தியது. ஆனாலும், பெரிய ஆண் யானையான இது பர்தியா தேசிய பூங்காவின் முக்கிய ஈர்ப்பாக இருந்தது.[1]

மேற்கோள்கள்

வெளி இணைப்புகள் 

Huge Indian Elephant - Rajagaj (Video)
The Giant Elephant Quest
In search of the Beast of Bardia
Mammoth Hunt: In Search of the Giant Elephants of Nepal
Beast of Bardia
The Giant Elephant Quest: In Search of “Lost” Raja Gaj

புகழ் பெற்ற யானைகள்
எக்கோ (யானை)

எக்கோ (Echo) என்பது ஓர் ஆப்பிரிக்கப் புதர் யானையாகும். பெண்யானையான இது 1973 ஆம் ஆண்டு தொடங்கி 30 ஆண்டுகளுக்கும் மேலாக விலங்கின நடத்தையியல் நிபுணர் சிந்தியா மோஸ் என்பவரால் ஆய்வு செய்யப்பட்டது மேலும் பல புத்தகங்கள் மற்றும் திரைப்படங்களின் பொருளாகவும் இருந்தது. நிலத்தில் வாழும் பாலூட்டி பற்றிய மிக நீண்ட ஆய்வான அம்போசேலி யானை ஆராய்ச்சி திட்டத்தின் முதல் பொருளாக இந்த யானை இருந்தது. இது யானைகளின் வாழ்க்கைச் சுழற்சிகள், தகவல் தொடர்பு முறைகள், உணர்ச்சி வாழ்க்கை மற்றும் கன்றுகளின் கூட்டுப் பராமரிப்பு உள்ளிட்டவற்றைப் புரிந்துகொள்ள எக்கோ மற்றும் அதன் குடும்பத்தைப் பற்றிய ஆய்வு குறிப்பிடத்தக்க பங்களிப்பை வழங்கியது.

எக்கோ மே 3,2009 அன்று தனது 63 அல்லது 64 வயதில் இறந்தது. பொது ஒளிபரப்புச் சேவை மற்றும் பிபிசி ஆகியவற்றின் பல ஆவணப்படங்களுக்கு எக்கோ ஒரு கருப்பொருளாக இருந்தது. சிந்தியா மோஸ் எக்கோவைப் பற்றியும் அதன் குடும்பத்தைப் பற்றியும் பல புத்தகங்களை எழுதியுள்ளார்.

மேற்கோள்கள் 

கென்யாவின் பாலூட்டிகள்
புகழ் பெற்ற யானைகள்
சுரபி (தொலைக்காட்சித் தொடர்)

சுரபி (Surabhi) என்பது ரேணுகா சகானே மற்றும் சித்தார்த் கக் ஆகியோரால் தொகுத்து வழங்கப்பட்ட ஒரு இந்தியக் கலாச்சாரப் பத்திரிகை நிகழ்ச்சியாகும். இது 1990 முதல் 2001 வரை 1991 இல் ஒரு வருட இடைவெளியுடன் ஒளிபரப்பப்பட்டது. இது ஆரம்பத்தில் தூர்தர்ஷனில் ஒளிபரப்பப்பட்டது. பின்னர் ஸ்டார் பிளஸ் தொலைக்காட்சியில் ஞாயிற்றுக்கிழமை காலை நேரத்திற்கு மாற்றப்பட்டது. காக்கின் மும்பையைச் சேர்ந்த  சினிமா விஷன் இந்தியா என்றா தயாரிப்பு நிறுவனம் இந்தியக் கலாச்சாரத்தை அடிப்படையாகக் கொண்டு இந்நிகழ்ச்சியைத் தயாரித்தது. இந்த நிகழ்ச்சி இந்தியாவின் மிக நீண்ட காலமாக ஒளிபரப்பப்பட்ட கலாச்சாரத் தொடராகும். மேலும் இந்தியத் தொலைக்காட்சி வரலாற்றில் அதுவரை இல்லாத அளவுக்கு மிகப்பெரிய அளவிலான பார்வையாளர்களைப் பெற்றதற்காக லிம்கா சாதனைகள் புத்தகத்தில் இடம்பெற்றுள்ளது.

வரலாறு 
இந்நிகழ்ச்சிக்கான தலைப்பு இசையை இந்திய இசையமைப்பாளரும் பாரம்பரிய வயலின் கலைஞருமான எல். சுப்பிரமணியம் இசையமைத்தார். இந்திய கூட்டுறவு பால் நிறுவனமான அமுல் நீண்ட காலமாக இதற்கு நிதியுதவி அளித்தது. மேலும் இந்த நிகழ்ச்சிக்கு அமுல் சுரபி என்றும் பெயரிடப்பட்டது.

பார்வையாளர்களின் பங்கேற்புக்காக வாராந்திர வினாடி வினா நடத்தப்பட்டதும் இதன் பிரபலத்திற்கு ஒரு காரணமாகும். அந்த நேரத்தில், செல்லிடத் தொலைபேசி மற்றும் இணையம் இந்தியாவில் பரவலாக இல்லை. பார்வையாளர்கள் 15 பைசா அஞ்சலட்டையை பயன்படுத்தி தங்கள் பதில்களை அனுப்புவார்கள். லிம்கா சாதனைகள் புத்தகத்தின் கூற்றுப்படி, ஒரே வாரத்தில் 14 லட்சத்திற்கும் அதிகமான கடிதங்கள் என்ற அளவில் இந்த நிகழ்ச்சி இந்திய தொலைக்காட்சி வரலாற்றில் மிக உயர்ந்த ஆவணப்படுத்தப்பட்ட பதிலைப் பெற்றது. இத்தகைய போட்டிகளில் பங்கேற்பதற்காக தலா 2 ரூபாய் விலையில் "போட்டி அஞ்சலட்டைகள்" என்று அழைக்கப்படும் வெவ்வேறு வகை அஞ்சலட்டைகளை வெளியிட இந்திய அஞ்சல் துறை கட்டாயப்படுத்தப்பட்டது.

1990களில், சுரபி ஒரு முக்கிய நிகழ்ச்சியாக மாறியது. மேலும் “இந்தியக் கலாச்சாரத்தின் நீளத்தையும் அகலத்தையும் பிரதிபலிக்கும் சிறந்த தொலைக்காட்சி நிகழ்ச்சிகளில் ஒன்று” என்று அறியப்படுகிறது. அதைத் தொடர்ந்து, போர்ட் அறக்கட்டளையின் உதவியுடன் சுரபி அறக்கட்டளையை கக் நிறுவி கலாச்சாரக் கலைப்பொருட்களைப் பாதுகாக்கும் திட்டத்தைத் தொடங்கினார்.

இதனையும் காண்க 
 சத்யமேவ ஜெயதே

மேற்கோள்கள்

மேலும் படிக்க 
 Surabhi Ke Sau Sawaal by Siddharth Kak. Rupa & Co. 2005. .

வெளி இணைப்புகள் 
 
 The title music of Surabhi on YouTube

ஸ்டார் பிளஸ் தொலைக்காட்சி நிகழ்ச்சிகள்
இந்தியப் பண்பாடு